Nie-filosofie (Frans: non-philosophie) is 'n konsep ontwikkel deur die Franse kontinentale filosoof François Laruelle (voorheen van die Collège International de philosophie en die Universiteit van Parys X: Nanterre). Laruelle beweer dat alle vorme van filosofie (van antieke filosofie tot analitiese filosofie, dekonstruksie en so aan) gestruktureer word rondom 'n voorafgaande (a priori) besluit, en bly struktureel blind vir hierdie besluit. Die 'besluit' waaroor Laruelle betoog, is die dialektiese verdeeling van die wêreld ten einde die wêreld filosofies te maak. Voorbeelde uit die geskiedenis van die filosofie sluit in Immanuel Kant se onderskeid tussen die sintese van menigte indrukke en die fakulteite van die begrip; Martin Heidegger se skeuring tussen die ontiese en die ontologiese en Jacques Derrida se begrip van différance ("die verskil en uitstel van betekenis"). Die rede waarom Laruelle hierdie besluit as interessant en problematies vind is omdat die besluit nie-filosofies begryp kan word nie, sonder om 'n verdere verdeling in te voer nie. Laruelle betoog verder dat die besluitnemingsstruktuur van filosofie kan net nie-filosofies begryp word.